UCAM Murcia CB

O **UCAM Murcia Club Baloncesto, S.A.D.**, onde UCAM fai referencia á **Universidad Católica de Murcia**, é un equipo de baloncesto profesional español con sede na cidade de Murcia. Fundado en 1985, actualmente compite na liga ACB, máxima categoría do baloncesto español. O UCAM Murcia xoga os seus partidos como local no Palacio de Deportes de Murcia, pavillón con capacidade para 7&nbsp;454 espectadores.

## Traxectoria 
O equipo naceu en 1985 baixo o nome de Agrupación Deportiva Juver. Sendo Juver, empresa elaboradora de zumes, o patrocinador principal do equipo. A empresa murciana foi o espónsor do conxunto ata a temporada 1992−93. O equipo comezou a súa andaina en categoría autonómica. Na temporada 1985−86 adquiriu os dereitos federativos do Logos de Madrid para militar na Primeira División B, participando nesta categoría durante catro anos. Nos play-offs finais da temporada 1989−90 ascendeu á liga ACB logo de proclamarse campión ao vencer o Obradoiro. Posteriormente demostrouse que realizou unha aliñación indebida, falsificando a ficha de Esteban Daniel Pérez Beltrán, e cuxa identidade verdadeira era Esteban Daniel Pérez Spatazza, internacional arxentino. Finalmente, a ACB e a FEB, ascenderon o equipo.

Na Liga ACB permaneceu seis anos consecutivos. Na etapa correspondente a 1993−94, produciuse un cambio na imaxe corporativa do club. O equipo pasouse a denominar simplemente C.B. Murcia e as cores do uniforme pasaron a ser vermellas. Na temporada 1995−96 o club organiza a fase final da Copa do Rei, acadando o Murcia as semifinais após perder por cinco puntos ante o TDK Manresa de Joan Creus. O equipo catalán finalmente foi quen de gañar a Copa ao vencer ao  FC Barcelona. Na temporada 1996−97 o equipo volveu descender á Liga LEB. Non tardaría, porén, en volver á máxima categoría do baloncesto español, xa que na temporada seguinte se proclamou campión desta Liga e ascendeu de novo á ACB. Nesta etapa houbo un cambio de patrocinador e o equipo pasou a chamarse Murcia Artel. Durante a temporada 1998−99 participou na ACB cun novo patrocinador, denominándose Recreativos Orenes Murcia. Con todo, o equipo tan só permanece unha temporada antes de regresar á LEB.

En LEB, a partir do ano 2000, o club adopta o nome de Etosa Murcia. Na temporada 2002−03 o equipo proclamouse campión da LEB e consegue de novo o cobizado ascenso á ACB. A temporada 2003−04, novena do club na ACB, comezou cun nuevo espónsor, Polaris World, e co obxectivo de estabilizar o club na máxima competición estatal. Porén, tras unha temporada nefasta, o club volta á Liga LEB. Nela disputaría as dúas seguintes temporadas, nas que o club cambiou de mans. A empresa murciana Polaris World comprou as accións do club ao até entón presidente, Juan Valverde, e fíxose cargo do equipo, sendo o presidente do club Salvador Hernández. Na temporada 2005−06, o club gaña a Copa Príncipe e consegue o ascenso á ACB, pechando por todo o alto o vixésimo aniversario do nacemento do Club.

Tras atinxir a permanencia dous anos na máxima categoría, na temporada 2008-09 o patrocinador Polaris World sae do club. Este ano o club está a piques de regresar á LEB, con todo, grazas a unha vitoria o 9 de maio ante o CAI Zaragoza por 59−60, puido manter a categoría tras unha temporada moi difícil no plano económico. Estas dificultades levaron ao descenso do club na seguinte temporada. Na temporada 2010−11 o Murcia acaba por terceira vez como campión da LEB, logrando o ascenso directo á Liga ACB, categoría na que permanece desde estón. Cómpre destacar que en 2013 o club pasa ser propiedad da Universidade Católica de Murcia, que muda o nome do club a UCAM Murcia CB.

## Patrocinios 
Por motivo de patrocinio, o club tivo diversos nomes ao longo da súa historia:
* **Júver Murcia** (1985–1993)
* **CB Murcia Artel** (1997–1998)
* **Recreativos Orenes CB Murcia** (1998−1999)
* **Etosa Murcia** (2000−2003)
* **Polaris World Murcia** (2003−2008)
* **UCAM Murcia** (2011–presente)

## Xogadores 
### Cadro actual 
### Destacados 
* José Ángel Antelo
* Carlos Cabezas
* Rodrigo San Miguel
* Yanick Moreira
* Facundo Campazzo
* Federico Kammerichs
* Federico Van Lacke
* David Barlow
* Vítor Benite
* Vítor Faverani
* Augusto Lima
* Raulzinho Neto
* Bojan Bogdanović
* Kim Tillie
* Anton Gavel
* Goran Dragić
* Michael Anderson
* James Augustine
* Marcus Fizer
* Clarence Kea
* Matt Nover
* Mike Phillips
* Johnny Rogers
* Lou Roe
* Andre Turner
* Donatas Slanina
* Tomas Delininkaitis
* Martynas Pocius
* Blagota Sekulić
* Ime Udoka
* Thomas Kelati
* Miloš Vujanić

## Adestradores 
A seguinte é unha lista dos adestradores do UCAM Murcia desde a súa fundación.

*  Felipe Coello (1985–1991)
*  Moncho Monsalve (1991)
*  Clifford Luyk (1991)
*  Fernando Sánchez Luengo (1991)
*  Felipe Coello (1991–1992)
*  Iñaki Iriarte (1992−1993)
*  Moncho Monsalve (1993)
*  José María Oleart (1993–1996)
*  Ricardo Hevia (1996−1997)
*  Alberto Sanz (1997)
*  Felipe Coello (1997–1998)
*  Manolo Flores (1998–2000)
*  Pepe Rodríguez (2000–2002)
*  José María Oleart (2002)
*  Felipe Coello (2002–2004)
*  Miguel Ángel Martín (2004)
*  Iván Déniz (2004–2005)
*  Chete Pazo (2005)
*  Manel Comas (2005–2006)
*  Manolo Hussein (2006–2009)
*  Moncho Fernández (2009)
*  Edu Torres (2009–2010)
*  Luis Guil (2010–2012)
*  Óscar Quintana (2012–2014)
*  Marcelo Nicola (2014)
*  Diego Ocampo (2014–2015)
*  Fotios Katsikaris (2015–2016)
*  Óscar Quintana (2016–2017)
*  Fotios Katsikaris (2017)
*  Ibon Navarro (2017–2018)
*  Javier Juárez (2018–2019)
*  Sito Alonso (2019–presente)

## Palmarés 
**LEB Oro**
* **Campións (3):** 1998, 2003, 2011
* *Subcampións (1):* 2006
**Copa Príncipe**
* **Campións (1):** 2006
* *Subcampións (1):* 2011

## Historial 
## Notas 
## Véxase tamén 
### Ligazóns externas 
* Páxina web oficial do UCAM Murcia
* Perfil do UCAM Murcia en acb.com